b'\n_START_ARTICLE_\nKo\xc5\xa1arkarski klub Krka Novo mesto\n_START_SECTION_\nZgodovina\n_START_PARAGRAPH_\nPrvi amaterski ko\xc5\xa1arkarski klub v Novo mesto._NEWLINE_V Novem mestu je bil ustanovljen leta 1948, ko se je za\xc4\x8delo igranje ko\xc5\xa1arke v mestu, v obdobju med koncem \xc5\xa1estdesetih in za\xc4\x8detkom sedemdesetih let vse bolj organizirano. Klub je napredoval do osvojitve naslova republi\xc5\xa1kega dr\xc5\xbeavnega prvaka leta 1983, za tem pa je delovanje kluba zamrlo do leta 1992. V sezoni 1992/93 je tako klub za\xc4\x8del v najni\xc5\xbeji \xc4\x8detrti slovenski ligi, po sezoni 1996/97 pa je napredoval v prvo slovensko ligo. Leta 1997 je klub tudi pridobil generalnega pokrovitelja Krko. V prvi sezoni 1998/99 v slovenski ligi je KK Krka osvojila \xc4\x8detrto mesto, v Pokalu Radivoja Kora\xc4\x8da pa se je uvrstila v \xc5\xa1estnajstino finala. Leta 2000 je klub osvojil svoj prvi naslov dr\xc5\xbeavnega prvaka v samostojni Sloveniji in se uvrstil v Suproligo, kjer se je uvrstil v osmino finala. Klub je zaigral tudi v novoustanovljeni Jadranski ligi, kjer se je v prvi sezoni uvrstil v finale, kjer ga je premagala Olimpija. V sezoni 2002/03 se je Krka uvrstila v finale Evropskega pokala, kjer je izgubila proti Pamesi Valencii. Istega leta je klub osvojil svoj drugi naslov dr\xc5\xbeavnega prvaka, kar mu je prineslo uvrstitev v Evroligo. _NEWLINE_V sezoni 2003/04 je Krka izpadla iz Jadranske lige, v sezoni 2004/05 je vodstvo glasovalo celo o prenehanju delovanja kluba. Zamenjala se je klubska uprava, ki je za\xc4\x8dela finan\xc4\x8dno sanacijo kluba. Leta 2008 se je Krka ponovno uvrstila v Jadransko ligo, toda iz nje tudi izpadla. V sezoni 2009/10 je klub osvojil svoj tretji naslov dr\xc5\xbeavnega prvaka in s tem pridobil pravico igranja v Jadranski ligi, po sedmih letih je zaigral tudi v evropskih tekmovanjih. Sezono 2010/11 je Krka za\xc4\x8dela s svojo prvo zmago v slovenskem superpokalu, nadaljevala z osvojitvijo \xc4\x8detrtega naslova dr\xc5\xbeavnega prvaka, v tretjem kakovostnem evropskem tekmovanju Pokal Eurochallenge dosegla svojo prvo evropsko lovoriko, v Jadranski ligi pa se \xc5\xa1e drugi\xc4\x8d uvrstila na zaklju\xc4\x8dni turnir \xc4\x8detverice, kjer je izpadla v polfinalu. V sezoni 2011/2012 je najprej osvojila slovenski superpokal. V  v jadranski ABA ligi so se uvrstili na 11. mesto z razmerjem zmag in porazov 9-17. V evropskem tekmovanju Eurocup so redni del v skupini F kon\xc4\x8dali na 2. mestu z razmerjem 4-2 in se uvrstili med 16 najbolj\xc5\xa1ih ekip, kjer so v skupini K z razmerjem 1-5 osvojili zadnje, 4. mesto, skupno pa so kon\xc4\x8dali na 14. mestu. V  pokalnem tekmovanju Spar so se po 9-ih letih uvrstili v svoj tretji finale in \xc5\xa1e tretji\xc4\x8d ostali brez lovorike. V dr\xc5\xbeavnem prvenstvu Ligi Telemach so osvojili svoj peti naslov dr\xc5\xbeavnega prvaka, tretjega zapored, potem, ko so redni del kon\xc4\x8dali na 1. mestu z razmerjem 8-2, v polfinalu so z 2:0 zmagali Zlatorog, v finalu pa s 3:1 \xc5\xa1e Union Olimpijo. S tem so se uvrstili v Pokal Eurochallenge in v ligo ABA.\n_START_SECTION_\nDvorana\n_START_PARAGRAPH_\nKo\xc5\xa1arkarski klub Krka Novo mesto igra svoje tekme v \xc5\xa1portni dvorani Leon \xc5\xa0tukelj, ki ima kapaciteto 2000 sedi\xc5\xa1\xc4\x8d.Na\xc4\x8drtovana je gradnja nove dvorane Portovald, ki naj bi imela 5400 sedi\xc5\xa1\xc4\x8d.'